**TLAČOVÁ SPRÁVA**

**Múzeum moderného umenia Andyho Warhola**

**v Medzilaborciach**

**WARHOL TOUR 2022**

**„Andy Warhol – Smrť a katastrofy...“**

**27. 10. - 4. 12. 2022**

Výstava „***Andy Warhol – Smrť a katastrofy...“*** je koncepčne zameraná na bližšie spoznanie Warhola cez isté konkrétne diela s veľmi špecifickou tematikou, jeho umeleckého i filozofického pohľadu na život, umenie a svet.

Cieľom kurátora projektu „Warhol Tour“, súčasťou ktorého je aj táto výstava, je pokúsiť sa odpovedať na otázku „KTO BOL ANDY WARHOL?“ Umelca síce svet pozná ako svetového predstaviteľa pop-artu, notoricky známe sú jeho portréty, kvety, objekty hýriace farbami. Pestrosť a hravosť je charakteristická pre umelcovu tvorbu, to je nepopierateľné. Nesmieme však zabúdať na jeho tradičnú výchovu a silné puto s matkou, ktoré formovali jeho pohľad na svet a umenie. A práve na citlivosť k dianiu okolo neho chceme poukázať touto výstavou**.** Vo svete, kde sa denne odohrávajú smutné príbehy spojené so smrťou a katastrofou, umelec nezatvára oči. Reaguje, zobrazuje, pripomína, že existuje aj táto strana ľudského bytia a je jej neoddeliteľnou súčasťou.

Výstava je realizovaná v spolupráci s Podduklianskym osvetovým strediskom vo Svidníku.

**KURÁTORI:**

*Mgr. Carmen Cilipová*

*PaedDr. Veronika Turcmanovičová*

*PaedDr. Michal Bycko, PhD.*

**VERNISÁŽ: 27. 10. 2022 (štvrtok) o 16.00 hod. vo výstavnej sieni vo Svidníku**

Výstava potrvá do 4. decembra 2022.

**Podduklianske osvetové stredisko**

**SVIDNÍK**